Komisijos nuomonė pagal EB sutarties 251 straipsnio 2 dalies trečios pastraipos c punktą apie Europos Parlamento padarytus Tarybos bendrosios pozicijos pakeitimus dėl Europos Parlamento ir Tarybos direktyvos, iš dalies keičiančios Direktyvą 1999/32/EC dėl sieros kiekio jūriniame kure, pasiūlymo iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2005/0212 galutinis - COD 2002/0259 */





[pic] | EUROPOS BENDRIJŲ KOMISIJA | Briuselis, 17.05.2005 KOM(2005) 212 galutinis 2002/0259 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento padarytus Tarybos bendrosios pozicijos pakeitimus dėl EUROPOS PARLAMENTO IR TARYBOS DIREKTYVOS, iš dalies keičiančios Direktyvą 1999/32/EC dėl sieros kiekio jūriniame kure, pasiūlymo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2002/0259 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento padarytus Tarybos bendrosios pozicijos pakeitimus dėl EUROPOS PARLAMENTO IR TARYBOS DIREKTYVOS, iš dalies keičiančios Direktyvą 1999/32/EC dėl sieros kiekio jūriniame kure, pasiūlymo 1. Pagrindiniai faktai Procedūra - 2002 m. lapkričio 20 d. Komisija pateikė Europos Parlamento ir Tarybos direktyvos[1], iš dalies keičiančios Direktyvą 99/32/EB dėl sieros kiekio jūriniame kure, pasiūlymą patvirtinimui bendro sprendimo procedūra pagal EB sutarties 251 straipsnį. - 2003 m. gegužės 14 d. Europos ekonomikos ir socialinių reikalų komitetas pateikė savo nuomonę. - Europos Parlamentas priėmė poziciją po pirmojo svarstymo 2003 m. birželio 4 d. - Taryba priėmė bendrąją poziciją 2004 m. gruodžio 9 d. - Europos Parlamentas priėmė poziciją po antrojo svarstymo 2005 m. balandžio 13 d. Komisijos pasiūlymo tikslas Šio pasiūlymo tikslas sumažinti sieros kiekį jūriniame kure taip sumažinant laivų išmetamų sieros dioksido (SOx) ir kietųjų dalelių poveikį aplinkos rūgštėjimui ir žmonių sveikatai. Pagal bendrąją poziciją sieros kiekio apribojimai buvo tokie: - 1,5 % sieros kiekio riba kure visiems laivams, plaukiojantiems Baltijos jūra (2006 m.), Šiaurės jūra ir Lamanšu (2007 m.), pagal Tarptautinėje jūrų organizacijoje sutartas SOx išmetimo kontroliavimo sritis. - 1,5 % sieros kiekio riba kure keleiviniams laivams, reguliariai plaukiojantiems į bet kurį ES uostą ar iš jo (2006 m.). - 0,1 % sieros kiekio riba kure vidaus vandenų laivams ir ES uostuose prisišvartavusiems laivams (2010 m.). 2. KOMISIJOS PASTABOS 2.1. Bendros pastabos 2005 m. balandžio 13 d. plenarinėje sesijoje Europos Parlamentas priėmė 13 iš 32 pateiktų pakeitimų. Visi 13 Parlamento priimtų pakeitimų sudarė su Taryba suderintų kompromisų dalį. Jie nekeičia bendrojoje pozicijoje sutartų sieros kiekio kure apribojimų. Komisija gali priimti visus pakeitimus be išlygų. 2.2. Išsamios pastabos 2.2.1. Pakeitimai, kuriems pritarė Komisija Komisija pritaria šiems konstatuojamųjų dalių daliniams pakeitimams: 1 ir 2 pakeitimams (nedidelis formuluotės, pagrindžiančios direktyvą aplinkosaugos ir sveikatos apsaugos atžvilgiu, pakeitimas), 3 pakeitimui (išbrauktas nebūtinas tektas apie valstybinius sieros dioksido išmetimo apribojimus), 23 pakeitimui (raginama dėti daugiau pastangų ieškant sprendimų tarptautiniu mastu), 24 pakeitimui (nurodoma, kad direktyva yra pirmas žingsnis vykdomame procese), ir 25 pakeitimui (pabrėžiamas tekstas dėl galimybės gauti mažai sieringo kuro). Atsižvelgdama į esmines nuostatas, Komisija pritaria šiems pakeitimams: - 26 pakeitimui, kuriuo patikslinama SOx išmetimo kontroliavimo srities statuso Šiaurės jūroje įsigaliojimo data, - 27 ir 28 pakeitimams, kuriuo pateikiami Tarptautinės jūrų organizacijos (TJO) reikalavimai padedantys užtikrinti galimybę gauti tinkamo kuro, - 29 pakeitimui, kuriuo laivai, kurie, kol yra prisišvartavę uoste, naudoja elektros srovę iš kranto, yra atleidžiami nuo 0,1 % sieros kiekio kure apribojimo, - 30 pakeitimui, kuriuo reikalaujama laivams, kaip alternatyvą naudojantiems išmetamųjų dujų valymą, įvesti nuolatinį išmetimo mažinimą ir stebėjimą, - 31 pakeitimui, kuriuo reikalaujama, kad Komisija savo apžvalgoje 2008 m. apsvarstytų pasiūlymus paskelbti naujas TJO stebimas SOx išmetimo kontrolės sritis ES jūrose ir, jei įmanoma, sumažinti leidžiamo sieros kiekio ribą šiose srityse iki 0,5% atsižvelgiant į technologijų raidą ir ekonominio veiksmingumo analizę, ir - 32 pakeitimui, kuriuo teigiama, kad Komisija gali nuspręsti drauge su savo apžvalga pateikti pasiūlymus dėl ekonominių priemonių kaip alternatyvių ar papildomų priemonių. 2.3. Iš dalies pakeistas pasiūlymas Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, kaip išdėstyta pirmiau. [1] KOM (2002) 595 galutinis 2002/0259 (COD))